Адначасова святочна, радасна і сумна прайшла ўрачыстая лінейка, прысвечаная заканчэнню навучальнага года, у сярэдняй школе №2. Святочна і радасна – бо наперадзе рабят чакаюць доўгія летнія канікулы, было цэлае мора кветак, прыгожых сукенак і касцюмаў. Сумна ж таму, што для выпускнікоў прагучаў апошні званок, пасля якога яны назаўсёды развітаюцца са школай, класамі, настаўнікамі, сябрамі. І ўжо зараз ім давядзецца зрабіць першыя крокі ў самастойнасць.